Playboi Carti

Jordan Terrell Carter (s. 13. syyskuuta 1996 Atlanta, Georgia, Yhdysvallat), taiteilijanimeltään Playboi Carti, on yhdysvaltalainen hip hop -artisti, laulaja ja lauluntekijä. Carter käyttää musiikissaan erilaisia laulutekniikoita, kuten korkeaa "baby voicea". Hän on ollut luomassa ja kehittämässä trapin alalajia rage rappia. 

Alun perin hän levytti paikallisen underground-levy-yhtiö Awful Recordsin kanssa. Myöhemmin Carter allekirjoitti sopimuksen ASAP Mobin levy-yhtiön AWGE:n kanssa, joka toimi Interscope Recordsin alaisuudessa. Saavutettuaan kulttimaineensa uransa varhaisessa vaiheessa Carter sai valtavirran huomion vuoden 2017 alussa. 

Carterin mixtape Playboi Carti julkaistiin huhtikuussa 2017, ja se sisälsi Billboard Hot 100 -listan singlet ”Magnolia” ja ”Wokeuplikethis*”. Hänen debyyttialbuminsa Die Lit nousi Yhdysvaltain Billboard 200 -listan sijalle 3.  Kahden vuoden tauon jälkeen Carterin odotettu toinen albumi Whole Lotta Red debytoi Billboard 200 -listan ykkösenä ja siitä tuli hänen ensimmäinen listan kärkijulkaisu. Kolmas studioalbumi Music julkaistiin 14. maaliskuuta 2025.

Soolouransa lisäksi Carter perusti vuonna 2019 Opium-levy-yhtiön, joka on sittemmin tehnyt sopimuksen Ken Carsonin, Destroy Lonelyn ja Homixide Gangin kanssa.

Diskografia

Studioalbumit
 Die Lit (2018)
 Whole Lotta Red (2020)
 Music (2025)

 Mixtapet 

 In Abundance (2016)
 Playboi Carti (2017)

 Lähteet 

Luokka:Yhdysvaltalaiset hip hop -artistit
Luokka:Vuonna 1996 syntyneet
Luokka:Elävät henkilöt
Luokka:Afroamerikkalaiset